

**Шитті мақтаны талшықты мақтаға бастапқы қайта өңдеу жөніндегі қызметті жүзеге асыратын заңды тұлғаларға қойылатын біліктілік талаптарын бекіту туралы**

***Күшін жойған***

Қазақстан Республикасы Үкіметінің 2005 жылғы 22 желтоқсандағы N 1270 Қаулысы. Күші жойылды - ҚР Үкіметінің 2007.06.02. N 449 (2007 жылғы 9 тамыздан бастап қолданысқа енгізіледі) қаулысымен.

      Ескерту. Қаулының күші жойылды - ҚР Үкіметінің 2007.06.02. N 449 (2007 жылғы 9 тамыздан бастап қолданысқа енгізіледі) қаулысымен.

      "Лицензиялау туралы" Қазақстан Республикасының 1995 жылғы 17 сәуірдегі Заңына сәйкес Қазақстан Республикасының Үкіметі **ҚАУЛЫ ЕТЕДІ:**

      1. Қоса беріліп отырған шитті мақтаны талшықты мақтаға бастапқы қайта өңдеу жөніндегі қызметті жүзеге асыратын заңды тұлғаларға қойылатын біліктілік талаптары бекітілсін.

      2. Күші жойылды - ҚР Үкіметінің 2007.07.19. N 610 (2007 жылғы 9 тамыздан бастап қолданысқа енгізіледі) қаулысымен.

      3. Осы қаулы алғаш рет ресми жарияланғаннан кейін отыз күнтізбелік күн өткен соң қолданысқа енгізіледі.

|  |  |
| --- | --- |
| Қазақстан Республикасының |  |
| Премьер-Министрі |  |

|  |  |
| --- | --- |
|  | Қазақстан Республикасы Үкіметінің 2005 жылғы 22 желтоқсандағы N 1270 қаулысымен бекітілген |

**Шитті мақтаны талшықты мақтаға бастапқы қайта өңдеу жөніндегі**  
**қызметті жүзеге асыратын заңды тұлғаларға қойылатын**  
**біліктілік талаптары**

      Шитті мақтаны талшықты мақтаға бастапқы қайта өңдеу жөніндегі қызметті жүзеге асыратын заңды тұлғаларға қойылатын біліктілік талаптары:

      1) шитті мақтаны талшықты мақтаға бастапқы қайта өңдеу жөніндегі техникалық жоба мен технологиялық регламенттің;

      2) мақта тазалайтын зауытта:

      кемінде бір мақта қабылдау пунктінің;

      шитті мақтаны талшықты мақтаға бастапқы қайта өңдеу жөніндегі технологиялық операцияларды жүзеге асыруға арналған жабдықтардың;

      талшықты мақта байламынан сынамалар түзуге арналған құрылғының;

      таразы жабдықтарының;

      желдеткіш жабдықтардың;

      тиеу-түсіру техникасының (жабдықтардың);

      мақта сапасын анықтауға арналған өндірістік-технологиялық зертхананың;

      мақтаны сақтау үшін арнайы бөлінген орынның;

      3) мақта тазалайтын зауыттан тыс жерде орналасқан мақта қабылдау пунктінде:

      шитті мақтаны жинауға және сақтауға арналған ашық (жабық) алаңның;

      таразы жабдықтарының;

      желдеткіш жабдықтардың;

      шитті мақтадан сынамалар алуға және сапасын анықтауға арналған зертханалық жабдықтардың;

      тиеу-түсіру техникасының (жабдықтардың);

      4) мақта тазалау зауытында, сондай-ақ мақта тазалайтын зауыттан тыс жерде орналасқан мақта қабылдау пунктінде өткізу режимінің;

      5) тиісті технологиялық білімі бар мамандардың болуын қамтиды.

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК